b"\n_START_ARTICLE_\nOperaci\xc3\xb3 Gomorra\n_START_SECTION_\nEl nom\n_START_PARAGRAPH_\nEl nom prov\xc3\xa9 de la llegenda de Sodoma i Gomorra: \xc2\xabJahv\xc3\xa8 f\xc3\xa9u ploure sobre Sodoma i Gomorra sofre i foc que venien des del cel. Va destruir aquestes ciutats i tota la plana amb tots els habitants\xc2\xbb. La imatge b\xc3\xadblica no podria correspondre m\xc3\xa9s a el que va sofrir Hamburg a la fi de juliol del 1943.\n_START_SECTION_\nCommemoraci\xc3\xb3\n_START_PARAGRAPH_\nAl campanar de l'Esgl\xc3\xa9sia de Sant Nicolau que va servir de punt d'orientaci\xc3\xb3 per a l'operaci\xc3\xb3 es va instal\xc2\xb7lar-se una exposici\xc3\xb3 permanent sobre l'operaci\xc3\xb3 Gomorra. La resta de l'edifici no va ser reconstru\xc3\xafda despr\xc3\xa9s de la guerra i les ru\xc3\xafnes queden com un monument d'advertiment contra les atrocitats de la guerra._NEWLINE_Al Cementiri d'Ohlsdorf es troba una fossa comuna en forma d'una creu amb bra\xc3\xa7os de m\xc3\xa9s de cent metres. Al centre es troba el monument de l'esculptor Gerhard Marcks que representa Caront que condueix una parella noucasada, un home, un vell i una mare amb nen a l'altra riba de l'Aqueront. Va ser inaugurat el 16 d'agost de 1952 i queda fins avui el lloc de les commemoracions oficials._NEWLINE_Al carrer Hamburger Strasse es troba un monument d'advertiment."